Dasse presteer in netbal
Magdel van Zyl, 'n graad 11-leerder en Bernalee Herbert, 'n graad 9-leerder, het vanaf 30 Junie – 5 Julie 2015 aan die "All Ages" SA Toernooi te Boksburg deelgeneem.
Bernalee en haar O/15-span het uitstekend gevaar en het die goue medalje op hierdie toernooi gewen. Magdel het individueel uitsonderlik presteer en is in die O/17 SA-groep van 35 netbalspelers opgeneem. Sy is dus een van die vyf beste O/17 doele in die hele land.
Op die foto verskyn Magdel van Zyl (links) en Bernalee Herbert (regs).
Langenhoven lewer vier Wes-Kaap netbalspelers op
Daar het 24 SWD-netbalspelers op Saterdag, 23 Mei 2015, aan Wes-Kaap netbalproewe te Kuilsrivier gaan deelneem.
Hulle gaan vanaf 30 Junie – 5 Julie 2015 aan die "All Ages" SA Toernooi te Boksburg, Gauteng, deelneem. Al die ouderdomsgroepe is uit drie provinsies gekies, naamlik die SWD, Boland en WP. Juis daarom is dit voorwaar 'n puik prestasie dat Langenhoven vier spelers in die Wes-Kaapspanne kan hê.
Op die foto verskyn van links: Bernalee Herbert, Nadene Michaels, Adunaike Herling en Magdel van Zyl.
Opwindende nuwe sport by Dasseland
Langenhoven bied leerders vele geleenthede op akademiese-, kulturele, en sportgebied. Dit is vir die skool belangrik om gelukkige leerders vir die lewe voor te berei.
Skyfskiet is 'n nuwe sportsoort wat in 2015 by Langenhoven begin is. Mnr. Herman en mev. Fiona Rall het in 2014 vanaf Pretoria na Riversdal verhuis. Mnr. Rall was vir drie jaar die hulpafrigter van skyfskiet by Eldoraigne Hoërskool in Centurion. Hy wou baie graag sy groot liefde en passie voortsit toe hulle Riversdal toe trek.
Hulle het Hoërskool Langenhoven genader en daar is besluit om skyfskiet as 'n sport te implimenteer.
Twee Hokkiebokkies presteer
Andrea de Waal (regs), 'n graad 10-leerder is in die SWD-hokkiespan opgeneem en Marsé Calitz (links), graad 11-leerder, is as 'n reserwe aangewys.
Andrea is in die O/16B-span opgeneem en Marsé is vir die O/18-span op bystand. Andrea gaan die Dasse tydens die Junie-vakansie by 'n Interprovinsiale toernooi verteenwoordig.
Oud-leerders besoek Langenhoven
Een van Hoërskool Langenhoven se mikpunte is om bande met oud-leerders te behou.
Dit was egter 'n groot eer toe hierdie oud-Dasse moeite gedoen het om hul alma mater te kom besoek.
Van links verskyn: Mnr. Piet de Villiers (skoolhoof), Johann Smit (1960 matriek), Kerneels Swanepoel (1957 matriek) en Herman Steyn (1960 matriek).
Koshuis trek ‘n nuwe jas aan
Langenhoven hou Opedag
Bladsy 15 van 17